text: 150 vikinger kæmper i Ribe
  19 marts 2016 kl. 08.15
  Hele 150 vikingekrigere fra hele Europa kæmper i denne weekend mod hinanden på Ribe Vikingecenter
  Lørdag og søndag holder vikingekampgruppen Ripa sin årlige træningsweekend. Og de har inviteret vikingekrigere med fra hele Europa. 150 mænd og kvinder fra Danmark, Tyskland, Sverige og Holland samles på Ribe Vikingecenter for at slås med våben fra vikingetiden.
  - Vi glæder os helt vildt. Vi er jo alle sammen voksne legebørn, og vikingekamp er verdens bedste leg. Det med at samle så mange mennesker til kamp er spændende. Det er meget mere udfordrende, når vi skal kæmpe så mange mod hinanden, siger arrangøren bag træningsweekenden, Kris Tjellesen-Little, til TV SYD.
  I vikingekamp kæmper man typisk to i hold. Våbnene, der bliver brugt, ligner våben fra vikingetiden. Det er blandt andet spyd, sværd og økser vikingekrigerne kæmper med.
  Se, hvad vikingekampgruppen skriver på Facebook om dagen i dag:
  
  